 أحب أعترف اعتراف بسيط قبل ماأبدأ فى كتاب الريفيو بتاع اللى ناويه ارغى فيه شويه عن المقالات انا اخر كام فيلم لأحمد حلمى مش شفتهم صراحة عسل اسود .الف مبروك .صايع بحر.ألف مبروك .55 اسعاف بس ماانكرش انى بحب الافلام اللى شفتها ليه عن الكتاب بقى .استغربت شويه انى ممثل ينزل كتاب بس الموضوع مابقاش ظاهرة غريبه أى حد دلوقتى بقى بينزل كتاب .عن نفسى فكرت أنى أعمل كدا:) هتكلم عن المقالات فبها اللى عجبنى وفيها اللى موش عجبنى واللى ملقتش ليها معنى أو سبب واضح 1- ملش فى الكورة حسيت انى بشوف اعلان لأحمد حلمى مش مقال للقراءة 2- 28 حرف استفزنى انه ملقاش كلمة بحرف الغين فكتب غموما طيب غالبا مش عجبتك ;) 3- كيس السعادة عجبنى المقال دا حقيقى شجعنى انى أكمل الكتاب 4- أنا وأخويا وميكى ماوس لو هاخدها من مبدأ التشجيع على القراءة فهقول مش بطالة 5- كابينه خمسة برضوا حست انى بشوف اعلان لأحمد حلمى مش مقال 6- السقيط مستفزة جدا وملهاش أى لزمة الفشل مش شئ نفتخر بيه حتى لو نجحت فى حياتك بعد كدا ماتنساش ان ممكن الطلبة ياخدوك مثل أعلى ليهم 7- غروق الشمس راقت لى المقال دى جدا وعن عفيفى عايش فعلا وسطينا :) 8- قميص ابيض 1/1/1 لا معجبنيش حتى لو من باب الكوميديا الحاجه اللى فعلا بتستفز موضوع الاسانسير دا 9- جرس الفسحه دى أكتر مقال عجبتنى ووجعتنى فى نفس الوقت اللى بسببها ادبته ثلاث نجوم ظاهرة القهر والضرب والذل عند بعض المدرسين 10- سنه 1900 حاجه و 80 لم تعجبنى للأسف 11- عسل أبيض جميل وصعب اننا نقابل حد كدا وبعدين يضيع مننا ويضيع حلمة هو كمان 12-كان نفسى أطلع عربجى مش بطاله كلامه ان المهنه دى زى أى مهنه المهم أنها شريفه فبلاش الظلم المتواجد من البشر فعلا 13- ماتيجوا نقرا الفاتحه حلوة المقال دى روح الشعب المصرى موجود فيها 14-عيد ميلادى اعترض على تعليقه يوم الميلاد دا يوم عيد للشخص اللى اتولد قبل اى حد لان الحياة نعمة ربنا منحها ليه 15- جواب عجبنى المقال جدا باعتبار أن أمه الحبيبة مصر 16- مجرد سؤال بلاش تسأل تانى أرجوك لأن كلامك ملوش علاقه بالطفوله دى مرحلة الولاده هناك فرق 17- وقت اضافى ميه وطينه فى مقال .لاتعليق 18- عصيدة عمصاء المعنى فى بطن الشاعر زى مابتقول 19- أبطال البطالة هنا عرفت أن فى مقالات تتقرأ ومقالات لا ودى من النوع الاول 20- زغروطه وحشه عرفت أن ليه قلت عليها وحشه ومعاك حق 21- مكرونه باشمل جميل الصراحة زى ماقلت بس.البشمل ممكن أتنازل شويه أو شويه كتير 22- وزير التنقيه والتقلبم ودا العادى فى بنك مصر .المدارس الحكوميه 23- خليك لئيم محلتش الأسئلة .واثقه انى مش كدا فبلاش لؤم وأقولك حليتها 24- اعتذار مؤقت بالتوفيق ****************** ريفيو طويل شويه بس حسيت انى محتاجه اكتب 